rlitschk/wikidir huggingface dataset:
Francesco Chicchi (* 27. November 1980 in Camaiore, Italien) is en italieensch Radrennfohrer. Nahdem he 2002 Straatenweltmeester in de U23-Klass wurrn weer, wurr Francesco Chicchi 2003 Profi in dat Team vun Fassa Bortolo. He tellt to de goot Sprinter, kunn aber in sien Tiet bi Fassa Bortolo kien Siege infohren. Siet 2006 winnt he jedes Johr meest mehrere lütt Rennen. 2007 wurr he bi Paris-Tours tweet un 2012 wunn he dat Rennen Handzame Classic un dat Eendagsrennen Nokere Koerse as eerst Italiener. 2002 Weltmeester Straatenrennen U-23 2006 een Deelstreck Dree Daag vun Westflannern een Deelstreck Veer Daag vun Düünkarken een Deelstreck Tour of Britain 2007 een Deelstreck Brixia Tour twee Deelstrecken Däänmark-Rundfohrt 2. Platz Paris–Tours 2008 een Deelstreck Tirreno–Adriatico twee Deelstrecken Settimana Internazionale een Deelstreck Katalonien-Rundfohrt een Deelstreck Slowenien-Rundfohrt een Deelstreck Tour of Missouri 2009 een Deelstreck Tour Down Under een Deelstreck Tour of Missouri 2010 een Deelstreck Tour de San Luis twee Deelstrecken Katar-Rundfohrt een Deelstreck un Mannschapstietfohren Settimana Internazionale di Coppi e Bartali een Deelstreck Tour of California een Deelstreck Slowenien-Rundfohrt Gran Premio Città di Modena 2012 twee Deelstrecken Tour de San Luis een Deelstreck Dree Daag vun Westflannern Nokere Koerse Handzame Classic 2013 twee Deelstrecken Tour de
Sir James Outram (* 13. Oktober 1864 in London; † 12. März 1925 in Victoria, British Columbia) weer en britisch Geistlicher, de mehrere Eerstbestiegen in de Kanaadsch Rocky Mountains in de fröh 1900er Johren ünnernommen hett. Outram weer de Söhn vun Sir Francis Boyd Outram. He hett dat Haileybury College un dat Pembroke College, Cambridge besöcht, wo he sien Master of Arts kreeg. 1900 keem he in Kanada an un hett beslooten, sück as Bargstieger to versöken. Sien Hööftquartier harr he in Calgary. All in sien eerst Johr dor besteeg he den Cascade Mountain, meest 3000 m hooch. 1901: Mount Assiniboine 1902: Mount Bryce (3507 m), Mount Columbia (3,747 m), Mount Forbes (3,612 m), un Mount Wilson (3,260 m). Outram schreev 1905 dat Book över sien Avendüren mit den Titel In the Heart of the Canadian Rockies un dorto noch völ Artikel in Magazinen, de sück mit de Bargstiegeree befaaten deen. 1920 wurr de Mount Outram in den Banff National Park nah hüm nömmt. 1921 hett he en Dochter vun Joseph Balfour heiraadt, de Ehe bleev aber kinnerlos. Outram hör de Anglikaansch Kark an un weer Liddmaat vun den Oranier-Orden. Outram is in Victoria, British Columbia nah en mehr Maand
Martin Karplus (* 15. März 1930 in Wien) is en US-amerikaansch theoretischer Chemiker vun öösterrieksch Herkunft. An' 9. Oktober 2013 wurr hüm gemeensam mit Michael Levitt un Arieh Warshel „för de Entwicklung vun Multiskalenmodellen för komplexe chemische Systeme“ de Nobelpries för Chemie tospraken. In Wien boren – Familie Karplus hörr to dat jöösch Grootbörgerdom – verbroch Martin Karplus sien Kindheit mit sienVader, den Koopmann Hans Karplus (3. September 1898–1. September 1971), sien Moder Lucie Isabella Karplus, borene Goldstern (12. März 1900–19. März 1967) un sien 1927 boren Bröer Robert (later theoretischer Physiker un Physiklehrer an de Universität Berkeley) in' 19. Wiener Gemeendbezirk, in de tüschen de olt Wienhaueröört Sievering un Unterdöbling liggen Paradisgasse, wo man up Nr. 57 wahnen dee. Tonächst seech dat so ut, dat he Mediziner wurrn sull: Sien Grootvader vun Vadersiet weer de Neurophysiologe un Perfesser an de Universität Wien Johann Paul Karplus, verheiraadt mit Valerie von Lieben, Dochter vun Anna von Lieben un Süster vun Robert von Lieben, den Utfinner vun de Elektronenröhre as Verstärker; dat Ehepaar Karplus wahn in' Palais Lieben-Auspitz gegenöver der Universität Wien. Martin Karplus sien Grootvader vun Modersiet, Samuel Goldstern, bedreev de so nömmt Fango­heilanstalt, en vun de bekanntst Wiener Sanatorien. Nah
John Herschel Glenn, Jr. (* 18. Juli 1921 in Cambridge, Ohio, USA; † 8. Dezember 2016 in Columbus, Ohio, USA) weer en ehmalger US-amerikaansch Marineinfanterist, Testpilot, Astronaut un US-Senator. He weer 1962 de eerste Amerikaner, de de Eer in en Ruumschipp ümflagen hett. Glenn is 1943 dat United States Marine Corps bitreden un deen in' Tweeten Weltkrieg un later in' Korea-Krieg as Kampfleeger un bleev as Testpilot bi den Marines. In' Juli 1957 hett he en nee Geschwindigkeitsrekord upstellt, as he mit en Vought F8U-1P in dree Stünn un 23 Minuten vun Los Angeles nah New York flagen is, de eerste Transkontinentalfloog in Överschallgeschwindigkeit. (Dörsnittsgeschwindigkeit Mach 1,1). Af April 1959 hett he för de NASA as Astronaut in' Rahmen vun dat Mercury-Programm arbeit. För de suborbitalen Flüüg vun Mercury-Redstone 3 un Mercury-Redstone 4 weer he Ersatzpilot un hett dorbi de Astronauten Alan Shepard un Gus Grissom, ünnerstütt, de he hulpen hett, in dat lütt Mercury-Ruumschipp intostiegen un letzte Tests dörführen dee. An' 20. Februar 1962 is he as Pilot an de Tipp vun en Atlas-Rakeet vun de Cape Canaveral Air Force Station in Florida ut to de Mercury-Atlas 6 Mission „Friendship 7“ start. He hett dormit as eerst Amerikaner de
Kenny Dehaes (* 10. November 1984 in Ukkel) is en belgisch Radrennfohrer. He is siet 2006 Profi. Sien eersten Spood harr he aber all twee Johr vörher as he dat Rennen Trofee van Haspengouw för sück entscheeden kunn un een Johr later wunn he de U23-Utgaav vun de Flannern-Rundfohrt. As Profi harr he denn woll good Platzeeren bi groot Rennen und wunn ok woll mal Deelstrecken, aber eerst 2011 bi de Tour de Picardie reck he mit Platz 2 achter Romain Feillu aber vör Filippo Pozzato en richtig good Resultat. 2013 kunn he denn dat Rennen Handzame Classic up sien Naam schrieven vör de beid nedderlannsch Fohrer Kenny van Hummel un Danny van Poppel. Bi den Giro d’Italia keem he up Platz 156 an. 2014 kunn he dat Rennen Nokere Koerse up sien Naam schrieven. Kenny Dehaes in de Datenbank vun Radsportseiten.net
Ewald Albert Friedrich Karl Leopold Arnold von Kleist-Schmenzin (* 22. März 1890 up Goot Groß-Dubberow, Landkreis Belgard (Persante), Pommern; † 9. April 1945 in Berlin-Plötzensee) weer en düütsch konservativ Politiker. He wurr in' Rahmen vun staatlich Verfolgung nah den 20. Juli 1944 henricht. He weer de Söhn vun den königlich preußischen Rittmeister Hermann von Kleist (1849–1913) un de Elisabeth (Lili) Gräfin von Kleist (1863–1945), de an 2. Juni 1945 up hör Goot Klein-Dubberow vun Polen doodschaaten wurr. Nah dat Abitur studeer Kleist in Leipzig Jura, um sien Studium dornah an de Universität Griepswohld forttosetten. Nah Afsluss vun sien Studium is von Kleist för en körten Tiet in den Staatsdeenst intreden, is aber vör Utbröök vun den Eersten Weltkrieges weer utscheeden. He hett sück freewillig to'n Militärdeenst meld, keem aber wegen sien Rheuma-Erkrankung blots to'n Anfang vun den Krieg in't Feld to'n Insatz. Nah Kriegsenn wurr he 1918 mit de Verwalten vun de Göder vun sien Grootmoder beupdragt, de he 1921 arvt hett (ünner annern Schmenzin, dorher de Naamserweiterung). Wiels de Tiet vun de Weimarer Republik stunn von Kleist-Schmenzin de antidemokraatschen Rechten nahe, wurr Liddmaat vun de DNVP un hett sowohl den Kapp- as ok den Hitlerputsch begrööt. Armin Mohler ordnet
Disse Artikel is man blots en Stubben. Du kannst Wikipedia helpen un em verbetern. Agnes Monica is en indoneesche Singerin, Songwriterin un Schauspelerin. Si Meong (1992) Yess! (1995) Bala-Bala (1996) And the Story Goes (2003) Whaddup A.. '?! (2005) Sacredly Agnezious (2009) Agnez Mo (2013) Mr Hologram (1999) Pernikahan Dini (2001) Amanda (2002) Ciuman Pertama (2002) Cinta Selembut Awan (2002) Cewekku Jutek (2003) Cantik (2004) Bunga Perawan (2004) Ku 'Tlah Jatuh Cinta (2005) Pink (2006) Romance In The White House (2006) The Hospital (2006) Kawin Muda (2006) Jelita (2008) Kawin Masal (2008) Pejantan Cantik (2010) Mimo Ketemu Poscha (2012) Agnes Monica. Mehr Biller, Videos oder Audiodateien to’t Thema gifft dat bi Wikimedia Commons. Agnes Monica
Tadeusz Mazowiecki (* 18. April 1927 in Płock; † 28. Oktober 2013 in Warschau) weer en poolsch Publizist, Börgerrechtler un liberaler Politiker. Van August 1989 bit Dezember 1990 weer he de eerst demokraatsch wählt Premier vun Polen nah dat Enn' vun den Realsozialismus. 1958 hett Mazowiecki de intellektuelle Maandstietschrift Więź (Bindung) grünnd un wurr deren Chefredakteur. För de kathoolsch Bewegung Znak (Teeken) weer he all van 1961 bit 1971 Afordneter in' Sejm, dat poolsche Parlament. Dornah hett he sück an de oppositschonell Bewegungen vun kathoolsch Intellektuellen bedeeligt, ünner annern in' Klub vun de kathoolsch Intelligenz in Breslau, gegen dat kommunistisch Regime vun de Poolsch Vereenigte Arbeiterpartei. Siet 1980 weer he Berader un Publizist vun de Gewarkschap Solidarność (Solidarität). Nah dat Verhangen vun dat Kriegsrecht an' 13. Dezember 1981 keem he van 1981 bit 1982 in Haft. 1989 nehm he weer as Berader vun Lech Wałęsa an de Runn-Disch-Gespräche deel. An' 24. August 1989 hett hüm de Sejm to'n Premier wählt. He weer de eerste Regeerenschef nah den Tweeten Weltkrieg, de nich den kommunistischen Regime anhörrn dee. Nah de verloren Präsidentschapswahl 1990 in Polen is he an' 14. Dezember 1990 vun dit Amt torüchtreden. Van 1990 bit 1995 weer Mazowiecki, de
Disse Artikel is man blots en Stubben. Du kannst Wikipedia helpen un em verbetern. Freddie Mercury (* 5. September 1946 as Farrokh Bulsara in Sansibar, Tansania; † 24. November 1991 in London, England) weer en engelsch Musiker, Komponist un Schriever. Weltwiet berühmt wurr he as Mitbegrünner, Singer vun de britisch Musikgrupp Queen. Dorneben speel he dor aber ok de Rhythmusgitarr un Tasteninstrumente. Mr. Bad Guy (1985) Barcelona (1988) Freddie Mercury. Mehr Biller, Videos oder Audiodateien to’t Thema gifft dat bi Wikimedia Commons.
Karl Weber (* 8. März 1898 in Arenberg bi Koblenz; † 21. Mai 1985 in Koblenz) weer en düütsch Politiker (CDU). He weer in dat Johr 1965 Bundesjustizminister. Nah dat Abitur 1916 nehm Weber tonächst as Suldat an' Eersten Weltkrieg deel. Dornah hett he sien Studium vun de Rechtswetenschap in Bonn upnommen, dat he mit beid juristisch Staatsexamen afslooten hett. In Bonn wurr he Liddmaat vun de K.D.St.V. Staufia Bonn in' CV. 1924 kreeg he sien Doktertitel. Siet 1925 weer he as Afkaat in Koblenz tätig. Van 1939 bit 1945 nehm he as Suldat an' Tweeten Weltkrieg deel. An' 6. Februar 1947 wurr he to'n eersten Präsidenten vun de Koblenzer Afkaatenkamer wählt; dit Amt harr he bit 1975. Van 1967 bit 1974weer he ok Präsident vun de Bundsafkaatenkamer. Weber weer dorto van 1947 bit 1969 Intendant vun dat 1808 grünnd Koblenzer Musik-Institut. All in de Jöögd hett sück Weber politisch in de Zentrumspartei betätigt. He tell to de Mitbegrünner vun de CDU in Rhienland-Palz. Van 1950 bit 1965 weer he Vörsitter vun den CDU-Bezirksverband Koblenz. Van 1949 bit 1965 weer he Liddmaat vun den Düütschen Bundsdag. Siet 1957 hörr he bit to sien Beropen to’n Bundsminister as Vörsitter vun den
Thomas Christian Südhof (* 22. Dezember 1955 in Chöttingen) is en US-amerikaansch Biochemiker vun düütsch Afstammen, de in den Neurowetenschapen an dat Utforschen vun Synapsen arbeit, den zentraal Schaltstellen vun dat Nervensystems. He is Perfesser an der Stanford University un leit dor dat Südhof Laboratorium an de Medical School. 2013 wurr hüm gemeensam mit James Edward Rothman un Randy Wayne Schekman de Nobelpries för Physiologie oder Medizin tospraken. Südhof is in Chöttingen un Hannober upwussen. Nah dat Abitur 1975 an de Waldorfschool in Hannober studeer Südhof Medizin an de RWTH Aachen, an de Harvard University un an de Universität Chöttingen. 1982 wurr he mit en Dissertatschoon över Struktur un Funktschoon vun de chromaffinen Zellen, in de in de Nebenniere de Hormone Adrenalin un Noradrenalin bildt wurrn, an Max-Planck-Institut für biophysikalische Chemie ünner Victor Percy Whittaker to'n Dr. med. promoveert. De Dissertatschoon droog den Titel Die biophysikalische Struktur der chromaffinen Granula im Lichte ihres Osmometerverhaltens und ihrer osmotischen Lyse. 1983 gung Südhof as Postdoc an de Afdeelen för Molekulargenetik vun dat University of Texas Southwestern Medical Center (UT Southwestern) in Dallas ünner de Leitung vun de latere Nobelpriesdräger Michael Stuart Brown und Joseph Leonard Goldstein. Dor gelung hüm de Kloneeren vun
Wilhelm „Willi“ Melliger (* 26. Juli 1953 in Buttwil, Kanton Aargau; † 15. Januar 2018) weer en Swiezer Springrieder un veerfack Olympiadeelnehmer, de in Neuendorf to Huus ist. Melliger weer tweemal schett un harr dree Kinner. Sien Söhn Kevin is ebenfalls as Springrieder aktiv. Sien eerste groot Spood weer 1993 de Europameestertitel in’t Springrieden up dat Peerd Quinta C, sowohl in’t Eenzelspringen as ok mit de Mannschap. Twee Johr later kun he, nu mit Calvaro den Mannschapstitel verteidigen, in’t Eenzel keem he up Platz 2. He wunn bi de Olympisch Sömmerspelen 1996 in Atlanta up Calvaro achter Ulrich Kirchhoff de Sülvermedaille in’t Springrieden. 1997 wunn he bi de Europameesterschapen up Calvaro in’t Eenzelspringen de Sülvermedaille. 1998 wunn Melliger in’ Saddel vun Calvaro as eerst Swiezer bi den CSI Zürich un 1999 schaff he mit de Mannschap bi de Europameesterschapen nochmals Platz 2 2000 bi de Olympisch Spelen in Sydney kunn he mit de Swiezer Mannschap, de ut hüm, Beat Mändli, Lesley McNaught un Markus Fuchs bestunn, de Sülvermedaille halen. Calvaro (* 1986; † 2003), Holsteener Schimmelwallach, Vader: Cantus, Modervader: Merano, Besitter: Hans + Christina Liebherr Lea C (* 1996), bruun Holsteenerstute, 2006 för 1.000.000 Franken an Bertrand Darier verköfft, van
Darja Alexejewna Gawrilowa (russisch: Дарья Алексеевна Гаврилова, engelsch: Daria Gavrilova; * 5. März 1994 in Moskau) is en russisch Tennisspelerin. Gawrilowa fung hör Profi-Loopbahn in dat Johr 2008 an. Se wunn 2010 as nicht sett Spelerin de Olympisch Jöögd-Sömmerspelen in Singapur. In’t Finale wunn se gegen Zheng Saisai mit 2:6, 6:2, 6:0. In dat glieker Johr hett se sück bi de US Open den Juniorinnentitel haalt. In’t Finale hett se gegen Julija Putinzewa 6:2, 6:3 wunnen. Gawrilowa wunn 2012 tosommen mit Irina Chromatschewa den Düppeltitel bi de Juniorinnen. Later speel se överwegend ITF Turniere, se hett dor in’t Eenzel as ok in’t Düppel jeweils in Titel haalt. Gawrilowa hett fievmal in de Qualifikatschoon vun en Grand-Slam-Turnier speelt. Bi de Australian Open 2013 keem se ut de Qualifikatschoon in dat Hööftfeld, wo se de tweet Runn recken, dor aber gegen Lesia Tsurenko verleesen dee. Hör hööchst Platzeeren up de Tennis-Weltranglist weer in’t Eenzel Platz 118 (Oktober 2013). Darja Gawrilowa. Mehr Biller, Videos oder Audiodateien to’t Thema gifft dat bi Wikimedia Commons. WTA-Profil (engelsch) ITF-Profil Gavrilova Wins 1st Ever YOG Gold Medal in Singles, afropen an’ 3. November 2013
Robert Swan, OBE, FRGS (* 28. Juli 1956 in Durham in England) is en britisch Polarforscher un Ümweltschuuler. He is de eerste Minsch, de beid geographisch Pole to Foot reckt hett. Swan sett sück besünners för den Schuul vun de Antarktis in. Nah en Studium vun de Olt Geschichte an de University of Durham, dat Swan mit den Bachelor-Grad afsluuten dee, hett he af 1979/80 bi dat britisch Polarforschensprogramm British Antarctic Survey arbeit. In’ Rahmen vun en Antarkis-Expeditschoon up de Sporen vun Robert Falcon Scott (In the Footsteps of Scott-Expedition) reck Swan an’ 11. Januar 1986 to Foot den geographischen Süüdpool. Dree Johr later nehm Robert Swan an de internatschonale Arktis-Expeditschoon Icewalk deel, to deren Liddmaaten ok Arved Fuchs hörrn dee, un reck an’ 14. Mai 1989 ok den geographischen Noordpool. He is dormit de eerste Minsch, de beid Pole to Foot reckt hett. (Arved Fuchs nehm in dat sülvig Johr ok noch an en Süüdpool-Expeditschoon deel un is dormit de eerste Minsch, de beid Pole binnerhalv vun een Johr to Foot reckt hett.) Bi sien Reisen in de Polarrebeeden wurr Robert Swan up de Ümweltprobleme dor upmarksom (Müll, Ozonlock, globale Erwärmung) un sett sück siether för den Umweltschuul in.
De Bremische Flagg is de offiziell Flagg un Hoheitsteken vun de Stadt Bremen un vun dat Bundsland Free Hansestadt Bremen. Se is mindst achtmal root un witt striept un an' Flaggenstock wörpelt un wurrd in Bremen umgangsspraaklich – allerdings ok vun offiziell Stellen – as „Speckflagg“ betekent. De Staatsflagg enthollt in de Midden da Flaggenwappen mit Slöötel un dree Lööwen. De Behörden griepen as Deenstflagg meest up en Flagg mit Slöötelwappen torüch. De Flagg vun Bremen drocht de Farven vun de Hanse un völ Hanseflaggen as ok de Rieksfarven: Root un Witt. As de SV Werder Bremen Anfang vun de 1970er Johren kien Trikotsponsor funn, hett de Stadt Bremen hulpen. Van 1971 an speel de Mannschap meest dree Johr lang in de Trikotfarven vun de Speckflagg. Dat Utsehn bestimmt sück ut Artikel 68 vun de Landsverfaaten vun de Free Hansestadt Bremen: „Die Freie Hansestadt Bremen führt ihre bisherigen Wappen und Flaggen.“ De Vörschriften dorto weern mit de Bekanntmachung, betreffend Vorschriften über das bremische Staatswappen van' 17. November 1891 (Bremische Staatswappenbekanntmachung, StaatsWBek) fastleggt wurrn.: § 1 – „Das große bremische Wappen wird gebildet durch einen schräg nach rechts aufgerichteten, mit dem Barte linkshin gewandten silbernen Schlüssel gotischer Form in einem roten
Curtis Lee „Curt“ Brown, Jr. (* 11. März 1956 in Elizabethtown, Bladen County, North Carolina) is en ehmalger US-amerikaansch Astronaut. Brown hett 1974 de High School in sien Heimatstadt Elizabethtown afslooten un hett 1978 sien Bachelor in Elektrotechnik an de United States Air Force Academy maakt. Van 1978 bit 1986 weer he up verscheeden US-amerikaansch Luftwapenbasen in den USA insett. Dor weer he meestens as Testpilot un Flooglehrer för de A-10 un later för de F-16 tätig. 1987 wurr Brown vun de NASA för de 12. Astronautengrupp utwählt un hett de eenjohrig Astronautenutbillen maakt. Dornah wurr he as Shuttlepilot wieder utbillt. Dornah wurr he in völ Funktschonen binnerhalv vun de NASA insett, vör allen as Verbindungsspreker. Sien eerste Mission, bi de he 1992 Pilot vun dat Shuttle Endeavour weer, weer de fievtigste Ruumfloog vun en Space Shuttle un de tweete Insatz vun de Endeavour. Bi disse US-amerikaansch-japaansch Weltruummission weern Hoot Gibson Kommandat, Mark Charles Lee, Jay Apt, Nancy Jan Davis un Mae Carol Jemison de Missionsspezialisten un Mamoru Mohri de Bruuklastspezialist. In dat mitnommen Modul Spacelab wurrn völ Experimente up Naturwetenschapen und Materialwetenschapen maakt. De Mission düer van 12. bis 20. September 1992. Bi disse Mission 1994 mit den Shuttle
Linda Thorson (* as Linda Robinson 18. Juni 1947 in Toronto, Ontario) is en kanaadsche Schauspelersche. Bekannt worrn is se Enn vun de 1960er Johren mit eher Rull Tara King in de britischen Krimireeg The Avengers (dt.: Mit Schirm, Charme und Melone). Born as Linda Robinson in Toronto, Ontario, Canada is se 1965 na Grootbritannien gahn, üm dor de Schauspeleree to lehren. Ehrn Afsluss hett se 1967 an de Royal Academy of Dramatic Art maakt. Se weer mit den US-amerikaanschen Narichtenmoderater un Produzent Bill Boggs verheiraat, mit den se en Söhn hett. De Eh is aver wedder scheedt worrn. 2005 hett se noch mol heiraat, neemlich den Szenenbillner Gavin Mitchell. 2011 hebbt se sik ok wedder scheden laten. Na The Avengers hett Thorson Rullen in tallrieke Feernsehregen hatt as to’n Bispeel in St. Elsewhere, Dynasty, Marblehead Manor, Emily of New Moon oder Emmerdale Farm. 1993 harr se en Gastrull in Star Trek: The Next Generation. Bito hett Thorson ok veel Theater un Musical speelt. Linda Thorson weer 2000 tosamen mit Honor Blackman, Diana Rigg un Joanna Lumley för ehr Rull in The Avengers mit en Sünnerpries vun de BAFTA Awards uttekent. De annern Schauspelers harrn ok all tomindst een Staffel
6P/d’Arrest is en kortperioodschen Komeet, de an’n 28. Juni 1851 vun Heinrich Louis d’Arrest in Leipzig opdeckt worrn is. Sien Karn warrt op den Grött vun 3,2 km schätzt. Sien letzten Periheldörgang harr de Komeet an’n 2. März 2015. In’t Johr 1991 hebbt Andrea Carusi un Giovanni B. Valsecchi vun’t Istituto Astrofisica Spaziale in Rom as ok Ľubor Kresák un Margita Kresáková vun’t slowaaksche astronoomsche Institut in Bratislawa unafhangig vun’nanner vörslahn, dat 6P/d’Arrest ok de Komeet vun 1678 weer, de vun Philippe de La Hire beobacht worrn weer. Vun de Eer ut weer 6P/d’Arrest an’n hellsten an’n 13. August 1976 to sehn. Dormols keem he bit op 0,15 AE an de Eer ran un harr en Helligkeit vun 4,8 mag. Dat keem dorvun, dat de Komeet 1968 dör den Jupiter stark ännert weer un sien Perihel op 1,17 AE rünner gahn is. List vun de Komeeten JPL Small-Body Database Browser: 6P/d’Arrest, afropen an’n 9. November 2013 * Carusi, A.; Valsecchi, G. B.; Kresák, Ľ.; Kresáková, M.; and Sitarski, G., Periodic Comet d’Arrest = Comet la Hire (1678), IAU Circular 5283, 1 (1990) 6P Historie op Gary W. Kronk sien Cometography (engelsch)
Jakob Adam (* 9. Oktober 1748 in Wien; † 16. September 1811 ok dor) weer en öösterrieksch Koppersteker. Siet 1771 wurr he an de Kopperstekerakademie in Wien utbildt. He hett völ Koppersteken to bekannt öösterrieksch Personen anfertigt, buterdem hett he völ Biller för de Wiener Billerbibel (1803) maakt. Jakob Adam hett för druckt Warken, aber ok för Medaillons staaken. Sien Stil wurrd as „sehr zart und miniaturartig mit punktirten Fleischtheilen“ beschreeven. All tosommen hett he 110 Warken staaken, bi wiedere dree Warken is sien Oorheverschap nich klärt. Portraits von Kaiser Maximilian I. Diplom der Freimaurer von Prag Bildungen des gemeinen Volks zu Wien (1780) 84 Blööt mit Kostümfiguren Naturforscher Ignaz von Born (1782) Karl Fürst de Ligne (1785) Joseph II. als Kaiser (1788) Joseph Anton, Erzherzog (1796) Allgemeines Künstler-lexikon: Unter Mitwirkung der namhaftesten Fachgelehrten des in- und auslandes (Band 1; 1872; Seiten 61–63) Constantin von Wurzbach: Adam, Jakob In: Biographisches Lexikon des Kaiserthums Oesterreich. Band 1, Verlag L. C. Zamarski, Wien 1856, S. 4 f. Wilhelm Adolf Schmidt: Adam, Jacob In: Allgemeine Deutsche Biographie (ADB). Band 1, Duncker & Humblot, Leipzig 1875, S. 45. Normdaten: GND: 122075560 (OGND, AKS) | LCCN: nr89015643 | VIAF: 51959134 | Wikipedia-Personensöök
En Brennstaff is en Röhr, dat mit Brennstoff för en Karnsplitten vull maakt is un in Karnreakters insett warrt. De Karnbrennstoff besteiht tomeist ut sinterte Tabletten (Pellets) ut Urandioxid oder en Mischen ut Urandioxid un Plutoniumdioxid. De Begreep „Brennen“ hett in’n Tosamenhang mit de Karnenergie en överdragen Bedüden, vunwegen dat keen vun de Stoffen, de hier insett warrt, en Verbrennen in cheemschen Sinn (Oxidatschoon) dörlopen deit. En Brennelement warrt as afbrennt betekent, wenn dör de Kedenreakschoon en so groten Andeel vun den Brennstoff in Splittprodukten ümsett worrn is, dat de Rest nich mehr för en ordige Energietügen bruukt warrn kann. De Brennstaff warrt denn gegen en ne’en utwesselt. Verbruukte oder afbrennte Brennstääv warrt toeerst in en Twüschenlager opbewahrt, üm later inst in en Endlager bröcht to warrn. Man, de Fraag woneem un woans dat Endlagern stattfinnen schall is bit hüüt noch nich lööst. En Deel vun de afbrennten Brennstääv warrt wedderopbereedt. Düütschland un de Swiez transporteert inwtüschen aver keen Brennstääv mehr to’n Opbereden. En enkelten Brennstaff hett to’n Bispeel in’n Druckwaterreakter vun’t Karnkraftwark Brochdörp en Dörmeter vun 11 mm bi en Hööchd vun 4,80 m. Disse Brennstääv warrt mit Afstandhollers to Brennelementen oder Brennstoffkassetten tosamendoon, de afhangig vun’n Reaktertyyp in